**Föld Napja a Tettyén – 2023. április 22.**

**A Pécsi Tudományegyetem Zöld Egyetem Program és a PTE Gyakorló Általános Iskola és Gimnázium 1. Számú Általános Iskolája részvételével** a Duna-Dráva Nemzeti Park Igazgatósága által lebonyolításra kerül a **Föld Napja 2023. április 22-én 10.00 és 16.00 óra között** Pécsett, **a Tettye téren.** A Pécsi Tudományegyetem kiemelt célja a fenntartható szemlélet alakítása, formálása. **Az eseményen a Föld megóvása érdekében a szelektív hulladékgyűjtésre, az ivóvíz tisztaságának fontosságára, a tudatos vásárlásra és a megújuló energia használatára hívják fel a gyerekek figyelmét padlórobotok programozásával játszható társasjátékokon keresztül.**

Ízelítő a programból:

* Vizcseppgyűjtő játék padlórobotokkal
* Mentsük meg a Földet! – társasjáték padlórobotokkal
* Készítsünk szennyvizet és tisztítsuk meg! – kísérletezés egy vízszűrő berendezéssel

**Minden kedves érdeklődőt szeretettel várnak a PTE standon és a pecsétgyűjtő játékon!**

**További információ:**

Kulcsár Tünde – programkoordinátor

PTE Zöld Egyetem Program

kulcsar.tunde@pte.hu